Quake II
Quake II – pirmojo asmens šaudyklės žanro kompiuterinis žaidimas, sukurtas „id Software“ ir 1997 m. gruodžio 9 d. išleistas „Activision“. Tai nėra Quake tęsinys siužeto prasme, tačiau išlaiko panašų stilių, panašius ginklus ir atmosferą. Garso takelį žaidimui kūrė Rob Zombie, Sonic Mayhem ir Bill Brown. Tai yra viena populiariausių visų laikų pirmojo asmens šaudyklių ir iki dabar žaidžiama internete, nors jau yra išėję ir Quake III, ir Quake IV. Quake II grafinį variklį vėliau naudojo daug kitų žaidimų, kaip kad Half-Life, Heretic II, Daikatana, Kingpin: Life of Crime ir kiti.